Държавен вестник, бр. 58, 2025 г., стр. 29

БРОЙ  58	
Д Ъ Р Ж А В Е Н  В Е С Т Н И К 	
СТР.  29   
Чл. 120. Военнослужещият е длъжен:
1. да спазва военната клетва;
2. да пази и защитава бойното знаме;
3. да бъде на разположение по всяко време 
на денонощието за изпълнение на задълже­
нията си по военната служба;
4. да пази честта на пагона;
5. да опазва класифицираната информация;
6. да се подчинява безпрекословно на ко­
мандирите (началниците) си и да ги защитава 
в боя;
7. да бъде дисциплиниран, честен, правдив, 
храбър и да не щади силите и дори живота си 
при изпълнение на военния си дълг;
8. да усъвършенства постоянно военните 
си знания и умения;
9. да познава до съвършенство и да пази 
повереното му въоръжение, техниката, бое­
припасите, военното и държавното имущество;
10. да проявява инициативност при изпъл­
нение на служебните си задължения; 
11. да понася твърдо несгодите и лишенията 
на военната служба;
12. да цени военното другарство и с личен 
пример, с думи и дела да предпазва колегите 
си от недостойни постъпки;
13. да съдейства на командирите (начал­
ниците) за поддържането на войсковия ред и 
дисциплината, за изпълнението на военната 
служба, за спазването на правилата на воен­
ната вежливост и отдаване на чест;
14. да докладва на непосредствения си 
началник за всичко, което му се е случило 
при изпълнение на служебните задължения, 
за неуставни взаимоотношения и направените 
му забележки от по-старши, за забелязани 
закононарушения и издадените разпорежда­
ния до него от органите на служба „Военна 
полиция“, както и за допуснатите от него 
инциденти в извънслужебно време.
Чл. 121. (1) На военнослужещия се забра­
нява:
1. да разгласява факти, сведения и предмети, 
представляващи класифицирана информация, 
както и да изразява публично отношение по 
въпроси, съдържащи класифицирана инфор­
мация;
2. да използва устройства за заснемане, 
аудио- и видеозаписи и/или да споделя слу­
жебна информация в интернет пространството 
и медиите при изпълнение на служебните му 
задължения във войсковия район, по време на 
учения, тренировки и военни игри и при носе­
нето на дежурства по караулната, патрулната 
и вътрешната служба, както на територията 
на Република България, така и при участие 
в мисии и операции извън територията на 
страната; 
3. да отказва изпълнението на служебните 
си задължения и на военната клетва по ре­
лигиозни мотиви;
4. да организира и участва в хазартни игри 
в района на военното формирование;
5. да употребява алкохол в районите на 
военните формирования и обекти; 
6. да притежава, употребява и разпростра­
нява наркотични и други упойващи вещества 
във военното формирование и извън него;
7. да нарушава законите и обществения 
ред в страната.
(2) На военнослужещия, когато е в уни­
формено облекло, се забранява:
1. да държи ръце в джобовете си по време 
на движение и в присъствието на по-старши;
2. да стои и да се движи в строй без шапка;
3. да носи други украшения, знаци и емблеми 
освен утвърдените за носене с униформеното 
облекло;
4. да седи в присъствието на по-старши 
без негово разрешение;
5. да пуши по време на движение и в при­
съствието на по-старши без негово разрешение;
6. да стои и да се движи извън войсковия 
район без шапка.
(3) Забранява се на военнослужещите в 
строй да се движат в крак във войсковите 
помещения и по мостовете.
(4) Военнослужещите носят шапки на 
летищни съоръжения съгласно установения 
ред с правила, определени от командирите 
(началниците).
Раздел III
Правила за военна вежливост, поведение и 
отдаване на чест
Чл. 122. (1) Военнослужещите са длъжни 
в отношенията помежду си да бъдат вежливи, 
сдържани и да се обръщат един към друг на 
„Вие“.
(2) Подчиненият (младшият) е длъжен да 
се обръща към началник (старши) с обръще­
нието „Господин“ („Госпожо“), като добавя 
военното му звание.
(3) Началникът (старшият) е длъжен да се 
обръща към подчинен (младши), като назо­
вава военното му звание, например: „Госпо­
дин (госпожо) редник“ или „Редник Петров 
(Петрова)“.
(4) Когато военнослужещите не са един 
спрямо друг началници и подчинени или 
старши и младши, те се обръщат един към 
друг с обръщението „Господин“ („Госпожо“), 
като добавят военното звание.
Чл. 123. (1) Когато военнослужещите се 
обръщат един към друг по служба, те са 
длъжни да заемат положение „Мирно“ и да 
отдадат чест.
(2) Редът за отдаването на чест от военно­
служещите се регламентира в Строевия устав 
на въоръжените сили на Република България.
Чл. 124. (1) Военнослужещите се явяват при 
своите командири (началници) по заповед, по 
служба или по личен въпрос.